ᱢᱚᱦᱚᱢᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ

ᱢᱚᱦᱚᱢᱚᱫᱽ ᱦᱤᱫᱟᱭᱟᱛᱩᱞᱞᱟᱦ (᱑᱗ ᱰᱤᱥᱮᱢᱵᱚᱨ ᱑᱙᱐᱕ - ᱑᱘ ᱥᱮᱯᱴᱮᱢᱵᱚᱨ ᱑᱙᱙᱒) ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱢᱩᱥᱞᱤᱢ ᱪᱤᱯ ᱡᱚᱥᱴᱤᱥ ᱮ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱯᱩᱭᱞᱩ ᱪᱤᱯ ᱡᱚᱥᱴᱤᱥ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱟᱨ ᱩᱱᱤ ᱫᱚ ᱵᱟᱨᱭᱟ ᱚᱠᱛᱚ ᱨᱮᱱᱟᱜ ᱛᱟᱠ ᱨᱮ ᱥᱤᱧᱚᱛ ᱨᱤᱱᱤᱡ ᱠᱟᱹᱢᱤ ᱪᱟᱞᱟᱣᱤᱭᱟᱹ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱦᱚᱸ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱟᱠᱟᱫ ᱛᱟᱦᱮᱸᱫ ᱾ ᱱᱚᱶᱟ ᱥᱟᱶᱛᱮ ᱩᱱᱤ ᱫᱚ ᱢᱤᱫ ᱯᱩᱨᱟᱹ ᱠᱟᱹᱢᱤᱠᱛᱚ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱛᱩᱨᱩᱭ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱱᱟᱶᱟ ᱨᱟᱭᱯᱩᱨ ᱨᱮ ᱢᱮᱱᱟᱜ ᱦᱤᱫᱟᱭᱟᱛᱩᱞᱞᱟᱦ ᱡᱟᱹᱛᱤᱭᱟᱹᱨᱤ ᱟᱹᱨᱤ (law) ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱧᱩᱛᱩᱢ ᱫᱚ ᱟᱡᱟᱜ ᱧᱩᱛᱩᱢ ᱛᱮᱜᱮ ᱫᱚᱦᱚ ᱟᱠᱟᱱᱟ ᱾

ᱦᱤᱫᱟᱭᱟᱛᱩᱞᱞᱟᱦ ᱫᱚ ᱒᱕ ᱯᱷᱮᱵᱽᱨᱩᱣᱟᱨᱤ ᱑᱙᱖᱘ ᱠᱷᱚᱱ ᱑᱖ ᱰᱤᱥᱮᱢᱵᱚᱨ ᱑᱙᱗᱐ ᱦᱟᱹᱵᱤᱥ ᱥᱤᱧᱚᱛ ᱨᱤᱱᱤᱡ ᱑᱑ ᱟᱹᱱᱤᱡ ᱪᱤᱯ ᱡᱚᱥᱴᱤᱥ ᱟᱨ ᱓᱑ ᱚᱜᱚᱥᱴ ᱑᱙᱗᱙ ᱠᱷᱚᱱ ᱓᱐ ᱚᱜᱚᱥᱴ ᱑᱙᱘᱔ ᱦᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱛᱩᱨᱩᱭ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱒᱐ ᱡᱩᱞᱟᱭ ᱑᱙᱖᱙ ᱠᱷᱚᱱ ᱒᱔ ᱚᱜᱚᱥᱴ ᱑᱙᱖᱙ ᱦᱟᱹᱵᱤᱡ ᱠᱟᱹᱢᱤ ᱪᱟᱞᱟᱣ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱧᱩᱛᱩᱢᱟᱱ ᱵᱤᱪᱟᱹᱨᱤᱭᱟᱹ, ᱥᱠᱚᱞᱟᱨ, ᱚᱡᱩᱠᱮᱥᱚᱱᱤᱥᱴ, ᱚᱱᱚᱞᱤᱭᱟᱹ ᱟᱨ ᱞᱤᱝᱜᱩᱣᱤᱥᱴ ᱞᱮᱠᱟᱛᱮ ᱵᱷᱟᱹᱜᱤ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ ᱛᱟᱭᱟ ᱾  ᱟᱡ ᱫᱟᱫᱟ, ᱢᱚᱦᱚᱢᱢᱚᱫᱽ ᱤᱠᱨᱟᱢᱩᱞᱞᱟᱦ ᱫᱚ ᱢᱤᱫ ᱧᱩᱛᱩᱢᱟᱱ ᱯᱟᱠᱤᱥᱛᱟᱱᱤᱭᱟᱹ ᱨᱟᱡᱽᱱᱟᱭᱤᱠ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭᱤᱡ ᱮᱨᱟ ᱫᱚ ᱥᱟᱭᱤᱥᱛᱟ ᱥᱩᱦᱚᱨᱟᱵᱚᱨᱫᱤ ᱤᱠᱚᱨᱟᱢᱩᱞᱞᱟᱦ, ᱦᱩᱥᱮᱸᱱ ᱥᱟᱦᱤᱫᱽ ᱥᱩᱦᱚᱨᱟᱵᱚᱨᱫᱤ ᱭᱤᱡ ᱟᱡ ᱫᱟᱫᱟ ᱦᱚᱢᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱵᱟᱝᱠᱮᱪᱟᱜ ᱯᱟᱠᱤᱥᱛᱟᱱ ᱨᱤᱱᱤᱡ ᱛᱤᱱᱟᱹᱝ ᱚᱠᱛᱚ ᱞᱟᱹᱜᱤᱫ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱟᱡ ᱱᱤᱡᱮ ᱯᱩᱭᱞᱩ ᱯᱟᱠᱤᱥᱛᱟᱱᱤᱭᱟᱹ ᱦᱚᱠᱤᱛ ᱟᱠᱷᱲᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾

 ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱥᱮᱪᱮᱫ 

ᱦᱤᱫᱟᱭᱟᱛᱩᱞᱞᱟᱦ ᱟᱜ ᱡᱟᱱᱟᱢ ᱫᱚ ᱑᱙᱐᱕ ᱨᱮ ᱠᱷᱟᱱ ᱵᱟᱦᱟᱫᱩᱨ ᱦᱟᱯᱷᱤᱡᱽ ᱢᱚᱦᱚᱢᱢᱚᱫᱽ ᱵᱤᱞᱟᱭᱛᱩᱞᱞᱟ ᱴᱷᱮᱱ ᱢᱤᱫ ᱪᱮᱛᱟᱱ ᱦᱟᱹᱴᱤᱧ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱩᱯᱨᱩᱢ ᱜᱷᱟᱨᱚᱸᱡᱽ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱢᱩᱸᱥᱤ ᱠᱩᱫᱽᱨᱚᱛᱩᱞᱞᱟᱦ ᱵᱟᱨᱟᱬᱚᱥᱤ ᱨᱮ ᱮᱰᱵᱷᱚᱠᱮᱴ ᱮ ᱛᱟᱦᱮᱸ ᱠᱟᱱᱟ ᱾  ᱟᱡ ᱵᱟᱵᱟ ᱫᱚ ᱥᱤᱧᱚᱛ ᱡᱟᱠᱟᱛ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱩᱨᱫᱩ ᱯᱟᱹᱨᱥᱤ ᱛᱮ ᱚᱱᱚᱬᱦᱮ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱷᱚᱱ ᱜᱮ ᱵᱟᱰᱟᱭᱚᱜ ᱠᱟᱱᱟ ᱡᱮ ᱡᱚᱥᱴᱤᱥ ᱦᱤᱫᱟᱭᱟᱛᱩᱞᱞᱟᱦᱟᱜ ᱫᱚ ᱯᱟᱹᱨᱥᱤ ᱟᱨ ᱥᱟᱶᱦᱮᱫ ᱨᱮ ᱫᱩᱞᱟᱹᱲ ᱛᱟᱦᱮᱸ ᱠᱟᱱᱟ ᱾ ᱵᱤᱞᱚᱭᱟᱛᱩᱞᱞᱟ ᱫᱚ ᱑᱘᱙᱗ ᱨᱮ ᱚᱞᱤᱜᱚᱰ ᱢᱩᱥᱞᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱟᱨ ᱥᱮᱭᱚᱫᱽ ᱚᱦᱢᱚᱫᱽ ᱠᱷᱟᱱᱤᱡ ᱜᱚᱨᱚᱡᱟᱱᱤᱡ ᱧᱩᱛᱩᱢᱟᱱ ᱮᱞᱠᱷᱟᱱᱤᱭᱟᱹ ᱥᱟᱨ ᱡᱤᱭᱟᱩᱫᱽᱫᱷᱤᱱ ᱚᱦᱢᱚᱫᱽ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱑᱙᱒᱘ ᱦᱟᱹᱵᱤᱡ ᱟᱭᱥᱤᱮᱥ ᱨᱮ ᱟᱨ ᱑᱙᱒᱙ ᱠᱷᱚᱱ ᱑᱙᱓᱓ ᱦᱟᱹᱵᱤᱡ ᱛᱟᱞᱢᱟ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ-ᱟ ᱾ ᱦᱤᱫᱟᱭᱟᱛᱩᱞᱞᱟᱭᱤᱡ ᱢᱟᱨᱟᱝ ᱵᱚᱭᱦᱟ ᱢᱚᱦᱚᱢᱚᱫᱽ ᱤᱠᱟᱨᱟᱢᱩᱞᱞᱟᱦ (ᱟᱭᱥᱤᱮᱥ, ᱛᱟᱭᱚᱢ ᱛᱮ ᱵᱤᱫᱮᱥ ᱥᱩᱛᱨᱮᱛ, ᱯᱟᱠᱤᱥᱛᱟᱱ) ᱟᱨ ᱚᱦᱢᱚᱫᱩᱞᱞᱟᱦ (ᱟᱭᱥᱤᱮᱥ, ᱪᱮᱭᱟᱨᱢᱮᱱ, ᱴᱮᱨᱤᱯᱷ ᱵᱚᱰ ᱠᱷᱚᱱ ᱠᱟᱹᱢᱤ ᱡᱤᱨᱟ.ᱣ) ᱫᱚ ᱢᱤᱫ ᱥᱠᱚᱞᱟᱨ ᱦᱩᱭᱩᱜ ᱥᱟᱶ ᱥᱟᱶᱛᱮ ᱠᱷᱤᱞᱚᱲᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱯᱟᱦᱴᱟ ᱨᱮ ᱩᱱᱤ ᱫᱚ ᱩᱨᱫᱩ ᱚᱱᱚᱬᱦᱮ ᱟᱹᱰᱤ ᱥᱚᱨᱮᱥ ᱮ ᱩᱫᱩᱜ ᱥᱚᱫᱚᱨ ᱞᱮᱫ-ᱟ ᱾ http://www.ebc-india.com/lawyer/articles/92v4a1.htm Full Court Reference in Memory of The Late Justice M. Hidayatullah by M.H. Kania, Chief Justice of India: (1992) 4 SCC (Jour) 1

 ᱢᱟᱹᱱ ᱟᱨ ᱥᱤᱨᱯᱷᱟᱹ 

 ᱫᱤ ᱚᱨᱰᱚᱨ ᱳᱯᱷ ᱫᱤ ᱵᱽᱨᱤᱴᱤᱥ ᱮᱢᱯᱟᱭᱟᱨ (OBE) ᱨᱤᱱᱤᱡ ᱟᱹᱢᱟᱹᱞᱤ, ᱑᱙᱔᱖ ᱨᱮ ᱠᱤᱝᱥ ᱵᱟᱹᱨᱛᱷᱰᱮ ᱚᱱᱚᱨᱥ ᱾ 

 ᱥᱮᱥ ᱥᱟᱶᱛᱮ ᱭᱩᱜᱳᱥᱞᱚᱵᱽ ᱪᱤᱨ ᱨᱮᱱᱟᱜ ᱩᱫᱩᱜ ᱑᱙᱗᱐ ᱾

 ᱑᱙᱗᱐ ᱨᱮ ᱯᱷᱤᱞᱠᱚᱱᱥᱟ, ᱢᱟᱱᱤᱞᱟ ᱨᱮ ᱢᱮᱰᱟᱞᱤᱭᱚᱱ ᱟᱨ ᱯᱞᱮᱠ ᱨᱮᱱᱟᱜ ᱢᱮᱨᱤᱴ ᱾

 ᱟᱨ ᱑᱙᱗᱑ ᱨᱮ ᱱᱟᱭᱤᱴ ᱳᱯᱷ ᱢᱟᱨᱠ ᱛᱣᱮᱱ ᱾

 ᱔᱒ ᱥᱚᱦᱮᱛ ᱠᱚᱣᱟᱜ ᱛᱟᱹᱞᱠᱟᱹ ᱨᱮ "ᱯᱨᱟᱣᱩᱰ ᱯᱟᱥᱴ ᱮᱞᱩᱢᱱᱤ" ᱛᱮ ᱥᱚᱱᱢᱟᱱ, "ᱟᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱞᱩᱢᱱᱤ ᱜᱟᱶᱛᱟ" ᱮᱱᱥᱤᱟᱨ ᱜᱟᱡᱤᱭᱟᱵᱟᱫᱽ (ᱜᱽᱨᱮᱴ ᱱᱚᱭᱮᱰᱟ) ᱡᱚᱠᱷᱮᱡ ᱒᱐᱐᱗ - ᱒᱐᱐᱘ ᱞᱮᱠᱟᱛᱮ ᱥᱚᱥᱟᱭᱴᱤ ᱮᱠᱴ ᱑᱘᱖᱐ ᱞᱮᱠᱟᱛᱮ ᱨᱮᱡᱤᱥᱴᱚᱨ ᱮᱞ ᱔᱐᱗/᱒᱐᱐᱐ ᱥᱟᱶᱛᱮ ᱚᱞᱛᱚᱞ ᱾ "He is Proud Past Alumni Allahabad University" . Allahabad university Alumni Association web page say

 ᱣᱟᱨ ᱥᱚᱨᱵᱷᱤᱥ ᱵᱮᱡᱽ, ᱑᱙᱔᱘,

 ᱠᱤ ᱳᱯᱷ ᱫᱤ ᱥᱤᱴᱤ ᱳᱯᱷ ᱢᱚᱱᱤᱞᱟ, ᱑᱙᱗᱑,

 ᱥᱤᱨᱚᱢᱚᱬᱤ ᱥᱤᱨᱯᱷᱟᱹ, ᱑᱙᱘᱖,

 ᱟᱨᱠᱤᱴᱮᱠᱴᱥ ᱳᱯᱷ ᱤᱱᱰᱤᱭᱟ ᱮᱣᱟᱨᱰ, ᱑᱙᱘᱗,

 ᱵᱚᱱᱟᱨᱚᱥ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱫᱚᱥᱨᱚᱛᱷᱢᱚᱞ ᱥᱤᱸᱜᱷᱣᱤ ᱱᱮᱢᱚᱨᱤᱭᱟᱞ ᱮᱣᱟᱨᱰ 

 ᱑᱙᱗᱐ ᱟᱨ ᱑᱙᱘᱗ ᱛᱟᱞᱟᱨᱮ, ᱑᱒ ᱜᱚᱴᱟᱝ ᱥᱤᱧᱚᱛᱤᱭᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱯᱷᱤᱞᱤᱯᱷᱤᱸᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱩᱱᱤ ᱠᱟᱹᱱᱩᱱ ᱟᱨ ᱥᱟᱶᱦᱮᱫ ᱨᱮ ᱰᱚᱠᱴᱚᱨᱮᱴ ᱨᱮᱱᱟᱜ ᱢᱟᱱᱚᱛ ᱦᱤᱥᱤᱨ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ ᱾

 ᱟᱯᱚᱱᱟᱛ ᱡᱤᱭᱚᱱ 

᱑᱙᱔᱘ ᱨᱮ ᱦᱤᱫᱟᱭᱟᱛᱩᱞᱞᱟᱦ ᱫᱚ ᱯᱩᱥᱯᱟ ᱥᱟᱦ ᱥᱟᱶ ᱮ ᱵᱟᱯᱞᱟ ᱮᱱᱟ, ᱡᱟᱦᱟᱸᱭᱟᱜ ᱫᱷᱚᱨᱚᱢ ᱫᱚ ᱦᱤᱱᱫᱩ ᱛᱟᱦᱮᱸ ᱠᱟᱱᱟ ᱾ ᱟᱹᱠᱤᱱᱤᱡ ᱦᱚᱯᱚᱱ ᱚᱨᱥᱚᱫᱽ ᱦᱤᱫᱟᱭᱟᱛᱩᱞᱞᱟᱜ ᱫᱚ ᱥᱤᱧᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱚᱨᱴ ᱨᱮ ᱢᱤᱫ ᱜᱟᱹᱠᱷᱩᱲ ᱩᱠᱤᱞ ᱠᱟᱱᱟᱭ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 J. Hidayatullah's 

ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ